**Practică pedagogică în învățământul preuniversitar obligatoriu (2) - Informatică**

**Titularul disciplinei:** lect. dr. Mariana Maier, e-mail: [mariana.maier@ubbcluj.ro](mailto:mariana.maier@ubbcluj.ro)

## Obiectivele disciplinei:

Cursul îşi propune formarea şi dezvoltarea unui set de competenţe specifice,derivate din competenţele generale ale cadrului didactic, menite să-i ajute pe studenţi să proiecteze şi realizeze (în practica pedagogică) activităţi eficiente de învăţare a informaticii. Astfel:

**La finele semestrului studenţii vor fi capabili:**

**C1.** s*ă analizeze conţinuturi ştiinţifice, propuse de programe analitice, manuale şcolare şi auxiliare didactice, din punctul de vedere al relevanţei lor pentru învăţarea informaticii în învăţământul obligatoriu;*

**C2.** s*ă proiecteze activităţi didactice tipice şi specifice (teoretice şi practice) relevante pentru familiarizarea elevilor cu gândirea informatică;*

**C3.** *să antreneze elevii în activităţi care îmbină corect activitatea frontală, în echipă şi independentă;*

**C4.** *să organizeze progresul cognitiv al elevilor (investigând şi utilizând concepţiile elevilor, interesele şi abilităţile lor, anticipând dificultăţile elevilor şi sprijinindu-i să şi le depăşească etc.);*

**C5.** *să analizeze, modifice sau conceapă materiale şi mijloace de învăţământ;*

**C6.** *să stimuleze motivaţia şi interesul elevilor pentru studiul temelor predate;*

**C7.** *să promoveze, prin activităţile didactice puse în practică, creativitatea şi educarea metacognitivă a elevilor;*

**C8.** *să evalueze activităţile didactice şi performanţele elevilor utilizând metode şi instrumente de evaluare adecvate;*

**C9.** *să întocmească corect documentele şcolare solicitate unui profesor de informatică;*

**C10.** *să-şi analizeze critic propria activitate didactică şi să-şi planifice şi organizeze dezvoltarea competenţelor profesionale.*

**ANALITICA TEMELOR:**

*Lucrările practice* vor viza următoarele aspecte:

1. Aspecte organizatorice ale sistemului de învăţământ (Curriculum Naţional: Planuri cadru, organizarea învăţământului informatic, programe şcolare, documentele profesorului, etc.)
2. Abordarea sistemică a conţinuturilor şcolare la informatică (conţinutul programelor şcolare, conţinutul manualelor şcolare, adaptarea conţinutului ştiinţific la particularităţile de vârstă şi individuale ale elevilor, etc.)
3. Proiectarea activităţii didactice la informatică
4. Susţinere de lecţii în şcoală
5. Analiza şi evaluarea lecţiilor mentorului şi colegilor prin fişe de observaţii

**Metode utilizate:**

* Activităţi individuale, pentru ***analiza*** unor documente şi materiale didactice furnizate de mentor.
* Realizarea de documente şcolare şi materiale didactice.
* Susţinerea de lecţii ţinute de studenţi, urmate de analiza lor.
* Corectarea de lucrări de control şi interpretarea lor.

## Bibliografia obligatorie:

1. Magdaş I., *Didactica disciplinelor informatice- actualităţi şi perspective*, vol. I și II, Presa Universitară Clujeană, 2012
2. Ionescu C., *Metodica predării informaticii*, Litografiat U.B.B, 2000
3. Masalagiu C., Asiminoaei I., *Didactica predării informaticii,* Polirom 2004
4. Ionescu M., Chiş V., (coord.), *Pedagogie-suporturi pentru formarea profesorilor*, Presa Universitară Clujeană, 2001
5. Ionescu M., (coord.), *Didactica Modernă*, ediţia a II-a, revizuită, Ed. Dacia, Cluj-Napoca, 2001
6. MEN, Planurile-cadru pentru învăţământul preuniversitar,
7. MEN, Programele şcolare pentru disciplinele *Informatică* şi *Tehnologia informaţiei şi comunicaţiilor*
8. MEN,Ghiduri metodologice pentru disciplinele *Informatică* şi *Tehnologia informaţiei şi comunicaţiilor*
9. Manualele şcolare pentru disciplinele *Informatică și TIC*

## Materiale folosite în cadrul procesului educaţional specific disciplinei:

**Aparatura didactică:** reţea de calculatoare - asigurată de şcoală;

**Materiale suport de curs:** cursuri şi tratate de informatică, manuale şcolare, caiete de lucru, culegeri, enciclopedii şi dicţionare de informatică, soft didactic, extrase din materialele de portofoliu ale profesorilor, studii şi articole în domeniu (asigurate de titularul cursului, mentor şi studenţi).

## Planificarea /Calendarul întâlnirilor şi a verificărilor/examinărilor intermediare:

**Lucrările practice se vor concretiza în următoarele activităţi și documente:**

* Planificarea orelor de asistență și predare de comun acord cu mentorul – până la data de **31.03.2025**
* 6 ore de asistenţe (câte 3 ore la fiecare clasă la care urmează să predați)
* 2 ore de predare (pregătire, susţinere, evaluare) – până la data de **26.05.2025. Studenții vor susține lecțiile individual, prin urmare proiectele de lecție identice nu vor fi punctate!**
* realizarea a 2 documente **la alegere** – până la data de **7.06.2025:**

- o programă de opţional la informatică;

- recenzia unei cărţi de specialitate (culegere) utilizată în învăţământul preuniversitar;

- consemnarea observaţiilor în urma participării la o şedinţă cu părinţii sau la o activitate extraşcolară;

- pentru un test de evaluare aplicat și corectat – subiecte, barem, borderou de corectare, media clasei și/sau alte interpretări

* alte activităţi în şcoală: dirigenţie, pregătire pentru olimpiadă, activităţi extraşcolare etc. - opțional

**Desfăşurarea tematicii pe saptămânile de practică:**

**S1.** Întâlnire şi discuţii cu mentorul. Familiarizare cu specificul şcolii şi a claselor mentorului.

**S2-S13:** Asistenţe, susţinere de lecţii. Realizarea fişelor de observaţii, discuţii cu mentorul şi colegii

**S14:** Finalizarea portofoliului de practică

## Modul de evaluare:

Evaluarea se va face pe parcurs şi la finalul activităţii. Evaluarea urmăreşte: implicarea studenţilor în activităţile solicitate, calitatea sarcinilor realizate, performanţele la testări şi calitatea/ completitudinea portofoliului de curs.

**Notare:**  **Nota finală se va calcula ca medie aritmetică a notei propusă de mentor și a notei acordată de titularul de curs**

**Nota titularului de curs se va acorda astfel:**

Prezenţa la asistenţe (minimum 6): 1pt.

Fişele de observaţie a lecţiilor: 2 pt.

Proiectele de lecții susținute de student: 4 pt.

Documentele realizate: 2 pt.

Oficiu: 1 pt.

Atenţie: Evaluarea va viza nu numai produsele scrise, aprecierea răspunsurilor formulate de studenţi la întrebările profesorului şi chestionarele/testele aplicate dar şi calitatea întrebărilor formulate de studenţi cu referire la activităţile realizate.

**Portofoliul** va include:

* Un tabel care va conține planificarea orelor de asistențe și predare. **Asistențele se efectuează la clasele unde urmează să predați!** Acest tabel **va fi încărcat în assignment-ul „Planificare PP2” până la data de 31.03.2025** și va fi de forma:

**PLANIFICAREA ACTIVITĂȚILOR**

|  |  |  |  |  |
| --- | --- | --- | --- | --- |
| **Nr. crt.** | **Data** | **Clasa** | **Tipul activitatii**  **(Asistență/Predare)** | **Semnătura profesorului** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |

* Două tabele completate în urma activităților în școală + proiectele lecțiilor susținute. Aceste documente vor fi încărcate în **assignment-ul „Activități în școală – PP2”** până la data de **26.05.2025**.

|  |  |  |  |  |  |
| --- | --- | --- | --- | --- | --- |
| **Nr. crt.** | **Data** | **Clasa** | **Titlul lecţiei** | **Asistat/**  **Predat** | **Semnătura profesorului** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |

|  |  |
| --- | --- |
| Aspecte pozitive ale activităţii studentului: | Aspecte negative ale activităţii studentului: |
| Sugestii pentru dezvoltarea ulterioară a studentului: | |
| Nota acordată: Semnătura mentorului: | |

* Pentru fiecare lecţie asistată se va face oglinda lecţiei prin completarea pe loc (în momentul asistării lecţiei) a unei fişe de asistenţă de o pagină de forma:

**Oglinda lecției**

**Data:**

**Clasa:**

**Lecţia:  
Tipul lecţiei:**

|  |  |
| --- | --- |
| **Activitatea din lecţie** | **Observaţii** |
| În această rubrică se vor trece conţinuturile lecţiei adică:  - titlul lecţiei  - un rezumat al teoriei expuse  - textul problemelor  - ideea de rezolvare, sau rezolvarea completă după cum consideraţi  **OBS! In această rubrică nu se vor trece nici un fel de comentarii** | În această rubrică se vor trece comentariile voastre referitoare la:  - obiectivele lecţiei (comunicate elevilor sau intuite de voi pe parcursul desfăşurării lecţiei)  - conţinuturi (grad de dificultate, importanţă, structurarea d.p.d.v. logic a conţinuturilor lecţiei < inductiv, deductiv, prin analogie>, etc.)  - evenimentele lecţiei  - strategia didactică ( expunere explicativă, conversaţie, problematizare şi învăţare prin descoperire, muncă individuală, etc.)  - evaluare ( observaţia curentă, evaluare orală, extemporal, etc.)  **OBS! Pe parcursul desfăşurării unei lecţii este dificil de urmărit toate aceste aspecte aşa încât ar fi bine ca la o lecţie să vă concentraţi atenţia numai asupra unui singur aspect din cele enumerate mai sus.** |

* Pentru fiecare lecţie de predare **individuală** se va redacta proiectul de lecţie, în formatul următor:

**Școala:**

**Profesor:**

**Clasa**:

**Profil/Specializare**:

**Data**:

**Disciplina:**

**Unitatea de învățare:**

**Titlul lecției:**

**Tipul lecției:** formare și fixare de priceperi și deprinderi

**Competențe generale:**

**Competențe specifice:**

**Obiective operaționale:**

**Desfășurarea lecției:**

|  |  |  |
| --- | --- | --- |
| **Evenimentele lecţiei** | **Activitatea din lecţie** | **Strategia didactică și evaluarea**  (metode, mijloace, forme de organizare a activităţii, metode de evaluare) |
|  |  |  |

* **Cele 2 documente la alegere se vor încărca în Assignment-ul „Documente școlare – PP2” până la data de 7.06.2025**

**Observaţie.** Portofoliul realizat de student îndeplineşte două funcţii: *portofoliu de învăţare* şi *portofoliu de evaluare*. Ca urmare, materialele incluse în portofoliul trebuie să sprijine învăţarea.

## Detalii organizatorice, gestionarea situaţiilor excepţionale:

Activitatea de la practică este monitorizată de cadrul didactic universitar şi de mentorul de practică (profesorul de la clasă). Înainte de fiecare lecţie predată, studentul se va prezenta la mentor cu proiectul de lecţie pentru a fi verificat de acesta. Studentul are datoria de a cunoaşte clasa la care susţine lecţii, prin asistenţe anterioare. Studentul trebuie să se implice şi în alte activităţi specifice din şcoală: ore de dirigenţie, pregătire pentru olimpiadă, supraveghere în cazul simulărilor etc.

Este necesară prezenţa la minimum 6 asistenţe şi 2 predări. În cazul în care studenţii nu se prezintă la minimum 3 asistenţe şi cele 2 predări, nota finală va fi definitivată numai după ce aceste activităţi vor fi efectuate (în şcoală sau prin alte formule).

Studenţii au dreptul să depună contestaţii în maximum 48 de ore de la comunicarea notelor, la secretariatul facultăţii. Nota finală este cea obţinută în urma contestaţiei.

## Bibliografia opţională:

[www.edu.ro](http://www.edu.ro)